Misrda koronavirus tarqalishini to‘xtatish uchun kiritilgan umummilliy ko‘lamdagi komendantlik soati yana 15 kunga uzaytiriladi. Foto: Anadolu Bu haqda mamlakat bosh vaziri Mustafo Madbuliyga tayanib “Al-Arabiya” telekanali xabar berdi. Shu tariqa, bu choralar 23 aprelgacha davom etadi. Ta’kidlanishicha, mamlakatda endi komendantlik soati soat 19dan emas, balki soat 20dan soat 6gacha davom etadi. Shuningdek, aeroportlar yana 2 hafta yopiq bo‘ladi. Jamoat muassasalari va davlat xizmatlarining aksariyati bu vaqtda ishlamaydi. 8 aprel holatiga ko‘ra, Misrda koronavirusga chalinganlar soni 1450 nafarni, vafot etganlar soni 94 nafarni tashkil qilmoqda. Kasallanganlardan 276 nafari sog‘ayib ketgan.